b'\n_START_ARTICLE_\nK\xc4\x99stutis Macijauskas\n_START_PARAGRAPH_\nK\xc4\x99stutis Macijauskas (g. 1961 m. Dusetose) \xe2\x80\x93 lietuvi\xc5\xb3 karininkas, flotil\xc4\x97s admirolas.\n_START_SECTION_\nBiografija\n_START_PARAGRAPH_\nBaig\xc4\x97 Duset\xc5\xb3 vidurin\xc4\x99 mokykl\xc4\x85. 1984 m. baig\xc4\x97 Kaliningrado karin\xc4\x97s j\xc5\xabr\xc5\xb3 akademijos Ry\xc5\xa1i\xc5\xb3 fakultet\xc4\x85. 1994\xe2\x80\x931995 m. studijavo Karini\xc5\xb3 j\xc5\xabr\xc5\xb3 paj\xc4\x97g\xc5\xb3 \xc5\xa1tabo koled\xc5\xbee (JAV). 2004 m. baig\xc4\x97 studijas NATO koled\xc5\xbee Romoje (Italija)._NEWLINE_Ved\xc4\x99s, augina du s\xc5\xabnus.\n_START_SECTION_\nKarjera\n_START_PARAGRAPH_\nPo Kaliningrado karin\xc4\x97s j\xc5\xabr\xc5\xb3 akademijos baigimo buvo suteiktas pirmasis karininko laipsnis. K. Macijauskas buvo paskirtas \xc4\xaf TSRS \xc5\xa0iaur\xc4\x97s povandenini\xc5\xb3 laiv\xc5\xb3 flotil\xc4\x99. Plaukiojo strateginiame atominiame povandeniniame laive kaip diviziono karininkas. V\xc4\x97liau buvo paskirtas kovin\xc4\x97s dalies vadu._NEWLINE_1992 m. K. Macijauskas tarnyb\xc4\x85 prad\xc4\x97jo besikurian\xc4\x8diame Lietuvos karo laivyne, \xc4\x97jo mokymo centro vir\xc5\xa1ininko pareigas. 1997\xe2\x80\x931999 m. vadovavo J\xc5\xabr\xc5\xb3 pakran\xc4\x8di\xc5\xb3 steb\xc4\x97jimo tarnybai._NEWLINE_1999 m. baland\xc5\xbeio 28 d. K. Macijauskas buvo paskirtas Karini\xc5\xb3 j\xc5\xabr\xc5\xb3 paj\xc4\x97g\xc5\xb3 vadu (Kra\xc5\xa1to apsaugos ministro \xc4\xafsakymu)._NEWLINE_2000 m. vasario 22 d. Macijauskui suteiktas j\xc5\xabr\xc5\xb3 kapitono laipsnis (LR Prezidento dekretu Nr. 781). 2005 m. vasario 16 d. suteiktas flotil\xc4\x97s admirolo laipsnis (Prezidento dekretu).'